बेलायतको ‘रेजिडेन्ट भिसा’ पाउने समय आएको थियो। तर त्यहाँका विलासिताले तानेन। उनले ठाने ‘मैले यस्ता संस्था नेपालमै बनाउँनुपर्छ।’ फर्किएपछि उनकै नेतृत्वमा वीरमा सन् १९८९ मा न्युरोसर्जरी विभागसमेत बन्यो। नेपाल फर्किएपछि पहिलोपटक ब्रेन ट्युमरको शल्यक्रिया गरे। शल्यक्रिया सकेको पाँचौ दिनको दिन टाँका काटेर बिरामी झोला बोकेर घर फर्कियो। उनीसँगके कुराकानीका क्रममा त्यो दिन सम्झँदै गर्व महसुस गरेका थिए। नेपालमा न्युरोसर्जरीको विकास गर्न सकिन्छ भनेर देखेको सपना विपनामा परिणत भएको दिन थियो त्यो उनका लागि। त्यसपछि उनी अहोरात्र त्यसको विकासमा लागे। रातदिन नभनी काम गरे। लगातार २२ घण्टा लामो शल्यक्रियासमेत उनले वीरमा गरे।
